**ПОКАНА ЗА КАНДИДАТСТВАНЕ**

**ЗА КРАТКОСРОЧНА СПЕЦИАЛИЗАЦИЯ**

**ПО ПРОЕКТ МОДЕРН-A**

Настоящата покана е за краткосрочна специализация в

*Професионално направление: 1.3 Педагогика на обучението по...*

*Приемащ университет: Търнавски универистет, Словакия,*

*Период на краткосрочната специализация: от септември 2022 г. до декември 2022 г.*

**ИНФОРМАЦИЯ ЗА КОНКУРСА**

Краткосрочните специализации по проект „МОДЕРН-А: МОДЕРНизация в партньорство чрез дигитализация на Академичната екосистема“ BG05M2OP001-2.016-0018, могат да бъдат осъществени от участници от ЮЗУ „Неофит Рилски“, които отговарят на следните критерии:

* Да са преподаватели в ЮЗУ „Неофит Рилски“;
* Професионалното направление, в което работи преподавателят или научната област, в която развива дейност, да съответства на професионалното направление в поканата;
* Да притежават необходимото ниво на владеене на чужд език (минимум B2);
* Да участват в специализация по проекта за първи път;
* Да заявят готовност за споделено преподаване по дисциплина от съвместните програми в професионалното направление;
* Да са налични възможности в приемащия университет.

Селекцията на кандидатурите ще бъде извършена при прилагане на критерии за допустимост .

Конкурсите за селекция ще се проведат централизирано, при спазване принципите на безпристрастност, прозрачност и справедливост на избора. В комисиите за подбор не могат да участват лица, които са подали кандидатури в рамките на същата селекционна процедура, с което ще се гарантира липсата на конфликт на интереси.

**ДОКУМЕНТИ ЗА КАНДИДАТСТВАНЕ**

1. Заявление за краткосрочна специализация – по образец (Приложение 1);

2. Копие от документ за владеене на езика на преподаване (в случай, че кандидатът не разполага с такъв документ, нивото на владеене на чуждия език се декларира само в заявлението за кандидатстване);

**ПОДАВАНЕ НА ДОКУМЕНТИТЕ**

Документите трябва да бъдат сканирани във формат pdf и да бъдат запазени във файл с името на документа и добавено името на кандидата.

Пример:

Zayavlenie\_IvanIvanov; Ezik\_IvanIvanov...

Всички документи трябва да бъдат подадени на адрес ivastankova@swu.bg и в срок до 20 март 2022 г.

В рамките на първия работен ден след тяхното получаване, ще Ви бъде изпратен потвърдителен имейл с входящия номер на Вашата кандидатура.

**РЕЗУЛТАТИ**

Списъкът с резултатите от конкурса ще бъде публикуван на облачното пространство на проект МОДЕРН-A.

В списъка ще бъдат посочени входящите номера от Заявленията за кандидатстване, без да се посочват имената на кандидатите.

**ЗАЩИТА НА ЛИЧНИТЕ ДАННИ**

ЮЗУ „Неофит Рилски“ обработва предоставените от Вас лични данни за целите на конкурса по проект МОДЕРН-А на основанията, описани в Задължителната информация за правата на лицата по защита на личните данни и в съответствие с разпоредбите на Закона за защита на данните и на Регламент (ЕС) 2016/679 от Европейския парламент и на Съвета от 27 април 2016 г. относно защита на физическите лица по отношение на обработката на лични данни и за свободното движение на такива данни (GDPR).

За контакти: ivastankova@swu.bg